钦定古今图书集成/明伦汇编/氏族典/第595卷 > 尔朱天光
## 钦定古今图书集成/明伦汇编/氏族典/第595卷 > 尔朱天光

按《魏书尔朱天光传》：“天光，荣从祖兄子，少勇决，善弓
马，荣亲爱之。孝昌末，荣将拥众南转，与天光密议，既
据并、肆，仍以天光为都将，总统肆州兵马。建义初，特
除抚军将军、肆州刺史、长安县开国公，改封广宗郡
公。建义元年夏，万俟丑叔僭大号，朝廷忧之，乃除天
光使持节都督雍岐二州诸军事，率贺拔岳、侯莫陈”
悦等以讨丑奴，擒之。庄帝进天光爵为广宗王，长广
王又以为陇西王。及闻尔朱兆已入京师，天光乃轻
驰向都，见世隆等寻便还雍。世隆等议废长广王，告
天光。天光与定策，立前废帝齐献武王。起兵信都。尔
朱兆、仲远等既经败退，世隆累使征天光。天光东下，
与仲远等败于韩陵，执获之，与度律送于献武王。“王
致于洛，斩于都市，年三十七。天光有定关西之功，差
不酷暴。比之兆与《仲远》为不同矣。”